Amphistemon

Ti Amphistemon ket ti henero dagiti 2 a sebbangan dagiti agsabsabong a mula iti pamilia ti Rubiaceae. Daytoy ket impalawag babaen ni Inge Groeninckx idi 2010 a naibatay iti molekular a panagusig iti grupo ti Hedyotis-Oldenlandia.Groeninckx I, De Block P, Robbrecht E, Smets E, Dessein S. 2010. "Amphistemon and Thamnoldenlandia, two new genera of Rubiaceae (Spermacoceae) endemic to Madagascar."  Botanical Journal of the Linnean Society 163: 447-472. Ti nagan ti henero ket naibatay iti balikas ti Griego iti 'amphi-' (=doble wenno dua a kita) ken 'stemon' (=estambre) a mangibagbaga iti puesto a panangilasin ti dimorpiko nga estambre para iti daytoy a henero.

 Deskripsion 
Ti Amphistemon ket dagiti nalinteg a perenial a yierba wenno babassit a mula nga agraman iti naisangayan a langa iti grupo ti Hedyotis-Oldenlandia gapu ta addaan kadagiti estambre a naisuksok kadagiti dua a naiduma nga agpang iti tubo ti corolla, dagiti akinbaba nga estambre nga agraman kadagiti pilamento ken dagiti anther nga ab-ababba ngem dagiti akinngato nga estambre.

 Pannakaiwarwaras ken habitat 
Daytoy ket endemiko iti abagatan akinlaud ken akinlaud a Madagascar ken mabirukan kadagiti namaga a nassiitan a bakir ken pantar ti pagtubuan ti babassit a mula.

 Taksonomia 
Segun ti molekular a panagusig iti henero, daytoy ket nabirukan nga asideg a kabagian ti Astiella iti sebbangan-grupo ti Hedyotis-Oldenlandia.

 Dagiti sebbangan 
 Amphistemon humbertii Groeninckx
 Amphistemon rakotonasolianus Groeninckx

 Dagiti nagibasaran 

 Dagiti akinruar a silpo 
Amphistemon iti World Checklist of Rubiaceae

Kategoria:Spermacoceae
Kategoria:Flora ti Madagascar